Goldie
Goldie (kodanikunimega Clifford Joseph Price; sündinud 19. septembril 1965) on Suurbritannia trummi ja bassi produtsent, DJ, visuaalkunstnik ja näitleja. Nooruses tegeles ta grafitiga. Goldie on mänginud James Bondi filmis "007 ja liiga kitsas maailm" ("The World Is Not Enough"), Guy Ritchie mängufilmis "Teemandirööv" ("Snatch") ja briti teleseriaalis "EastEnders". Ta on osa võtnud mitmest tõsieluseriaalist. 1994. aastal asutas Goldie plaadifirma Metalheadz.